ДОМ ЗДРАВЉА ЋИЋЕВА
БРОЈ: 1042
16.09.2026. године
Ћ и ћ е в а ц
На основу члана 192. и члана 23. Закона о раду, члана 23. став 1. тач.5.  Статута Дома здравља Ћићевац, а решавајући по приговору кандидата Јоване Радовановић,  изјављеном против Одлуке директора о избору кандидата број 1024 од 10.09.2026. године, в.д.директор Дома здравља Ћићевац, доноси:
Р Е Ш Е Њ Е
1.    УСВАЈА СЕ приговор кандидата Јоване Радовановић, поднет  дана 14.09.2026. године, као основан.
2.    ПОНИШТАВА СЕ Одлука директора о избору кандидата број 1024 од 10.09.2026.године, донета по основу Јавног конкурса за пријем у радни однос на одређено време за радно место магистар фармације-медицински биохемичар..
3.    ПОНИШТАВА СЕ у целости Јавни конкурс за пријем у радни однос за наведено радно место, објављен дана 05.08.2026 године у публикацији „Послови“ Националне службе за запошљавање број 1208-1209, сајту Министарства здравља и сајту Дома здравља Ћићевац.
4.    Ово решење је коначно.

Образложење
Дом здравља Ћићевац је расписало је Јавни конкурс за пријем у радни однос на радном месту магистар фармације -медицинског биохемичара, који је објављен дана 05.08.2026. године у публикацији „Послови“ Националне службе за запошљавање број 1208-1209, сајту Министарства здравља и сајту Дома здравља Ћићевац, В.Д. Директор установе је дана 10.09.2026. године донео Одлуку број 1024 о избору кандидата Марије Гајић.
У законском року, кандидат, Јована Радовановић, изјавила  је приговор в.д. директору истичући да је предметни конкурс расписан супротно  законским прописима Републике Србије, с обзиром на то да установа у моменту расписивања и спровођења конкурса није поседовала претходну сагласност Министарства здравља. Након разматрања приговора, увида у комплетну документацију и провере формално-правних услова, в.д.директор је утврдио да су наводи из приговора тачни. С обзиром на то да здравствена установа није у моменту расписивања јавног огласа прибавила законски  обавезну претходну сагласност надлежног органа за попуњавање предметног радног места, сам конкурс и све предузете радње у оквиру конкурсног поступка, укључујући и Одлуку директора о избору, правно су неодрживи и незаконити.
С обзиром на наведено, а ради отклањања повреде закона, одлучено је као у изреци овог решења.
ПОУКА О ПРАВНОМ ЛЕКУ: Против овог решења приговор није дозвољен, а незадовољни кандидат може покренути радни спор подношењем тужбе надлежном Основном суду у року од 15 дана од дана достављања овог решења.

							В.Д.ДИРЕКТОР ДОМА ЗДРАВЉА
								ЋИЋЕВАЦ
							др Марија Марковић, док.мед.

